3 Bere a bosome a ɛto so ason no+ dui a Israelfo tete wɔn nkurow mu no, ɔman no nyinaa boaboaa wɔn ho ano yɛɛ baako baa Yerusalem.2 Yehosadak ba Yesua+ ne ne nuanom asɔfo no ne Sealtiel+ ba Serubabel+ ne ne nuanom sɔre kosii Israel Nyankopɔn afɔremuka no. Ná wɔbɛbɔ ɔhyew afɔre wɔ so sɛnea wɔakyerɛw wɔ nokware Nyankopɔn nipa Mose Mmara+ mu no.3 Enti wosii afɔremuka no sii ne sibea, ɛmfa ho sɛ na wosuro nkurɔfo a wɔtete nsaase a ɛbemmɛn hɔ so no.+ Daa na wɔbɔ anɔpa ne anwummere ɔhyew afɔre wɔ so ma Yehowa.+4 Afei wodii Apata* Afahyɛ no sɛnea wɔakyerɛw no,+ na da biara na wɔbɔ ɔhyew afɔre dodow a mmara no kyerɛ sɛ wɔmmɔ no.+5 Ɛno akyi no, wɔbɔɔ daa ɔhyew afɔre,+ abosome foforo afɔre,+ ne Yehowa afahyɛ kronkron afɔre,+ na obiara nso a ɔde ayamye afɔrebɔde+ brɛɛ Yehowa no, wɔde bɔɔ afɔre maa no.6 Bosome a ɛto so ason no+ da a edi kan no, wofii ase bɔɔ ɔhyew afɔre maa Yehowa, bere mpo a na wonnya ntoo Yehowa asɔrefi no fapem no.7 Wɔde sika maa abopaefo+ ne adwumfo,+ na wɔde nnuan ne anonne ne ngo maa Sidonfo ne Tirofo sɛ wɔnkɔfa sida nnua mfa po so mfi Lebanon nkɔ Yopa+ sɛnea Persia hene Kores ama wɔn kwan no.+8 Bere a wɔbaa nokware Nyankopɔn no fi wɔ Yerusalem no, n’afe a ɛto so abien no bosome a ɛto so abien no, Sealtiel ba Serubabel ne Yehosadak ba Yesua ne wɔn nuanom a wɔaka, asɔfo ne Lewifo ne wɔn a na wɔakodi obi man so a wɔasan aba Yerusalem no nyinaa+ fii adwuma no ase; wɔde Lewifo a wɔadi mfe 20 rekɔ no sisii Yehowa fi adwuma no so.9 Yesua ne ne mma ne ne nuanom, ne Kadmiel ne ne mma ne Yuda mma no boom sɛ kuw baako hwɛɛ nokware Nyankopɔn no fi adwumayɛfo no so; ná Henadad mma+ ne wɔn nso mma ne wɔn nuanom, Lewifo no ka wɔn ho.10 Bere a adansifo no too Yehowa asɔrefi no fapem wiei no,+ asɔfo a wɔhyehyɛ asɔfotaade kurakura ntorobɛnto,+ ne Lewifo, Asaf mma, a wokurakura nnawuru* no sɔre yii Yehowa ayɛ, sɛnea Israel hene Dawid kyerɛe no.+11 Wɔde nnwonto daa Yehowa ase yii no ayɛ; obiara gyee ne yɔnko so+ sɛ: “Oye na ɔdɔ a ɔwɔ ma Israel no nni huammɔ; ɛwɔ hɔ daa.”+ Ɛnna ɔman no nyinaa nso de osebɔ kɛse yii Yehowa ayɛ, esiane Yehowa fi no fapem a wɔato nti.12 Asɔfo ne Lewifo ne agyanom mmusua mu mpanyimfo no, wɔn mu pii a wɔanyinyin a wohuu kan fi no+ momaa wɔn nne so sui bere a wɔtoo ofi yi fapem wɔ wɔn anim no. Nnipa pii nso bɔɔ ose denneennen.+13 Ɛno nti ɔman no anhu osebɔ gyegyeegye ne osu gyegyeegye no mu nsonsonoe, efisɛ na ɔman no reyɛ dede kɛse, na wɔtee wɔ akyirikyiri.
twi_Latn